ኢትዮጵያና አርጀንቲና ግንኙነታቸውን ለማሳደግ ተስማሙ
 – ኢትዮጵያና አርጀንቲና ፖለቲካዊ ግንኙነታቸውን ወደ ኢኮኖሚያዊ ግንኙነት ለማስፋት ተስማሙ።የውጭ ጉዳይ ሚኒስትር ዴኤታ አምባሳደር ብርሃነ ገብረ ክርስቶስ ከአርጀንቲናው አቻቸው አምባሳደር ኤድዋርዶ ዙዬን ጋር ማክሰኞ የካቲት 03/2007 በአዲስ አበባ ስምምነት ተፈራርመዋል።አምባሳደር ብርሃነ እንደገለጹት የአገራቱን የፖለቲካ ግንኙነት ወደ ኢኮኖሚያዊ ግንኙነት ለማስፋት የተደረገው ስምምነትትልቅ ለውጥ ነው፡፡“አርጀንቲና በእርሻና በከብት ሃብት አቅምያላትበመሆኑ እኛም ካለን ሰፊ የእርሻ፣የከብት ሃብትና ጠንካራ የሰው ኃይል አንፃር ከተባብረን ተጠቃሚ እንሆናለን” ብለዋል።በሳይንስና ቴክኖሎጂ፣ በጥናትና ምርምር ዘርፎች ለመተባበር መስማማታቸውንም ተናግረዋል።አምባሳደር ብርሃነ እንደተናገሩት አገራቱ በዓለም አቀፍ መድረክ ጥቅሞቻቸውን ለማስከበርና በጋራ ለመስራትም ተስማምተዋል።ግንኙነትና ኢኮኖሚያዊ ትስስሩን ለማጎልበት የኢትዮጵያ አየር መንገድ ወደ አርጀንቲና በረራ እንዲያደርግ የአርጀንቲና አቻቸው ጥሪ እንዳቀረቡላቸው ገልፀዋል።የአርጀንቲናው የውጭ ጉዳይ ሚንስትር ዴኤታ አምባሳደር ኤድዋርዶ ዙዬን እንደተናገሩት በግብርና፣ በጤና እና በቴክኒክ ዘርፍን ትስስራቸውን ለማጠናከር የቴክኒክ ትብብር ተፈርሟል።በሁለቱም አገራትያለውን የፓርላማ ለፓርላማ ግንኙነት በማስተሳሰር የህዝብ ለህዝብ ግንኙነቱን ለማጠናከር እንደሚሰሩ ተናግረዋል።ሚኒስትር ዴኤታዎቹ በሶማሊያ እየሰፈነ ባለው ሰላምና መረጋጋት፤ የደቡብ ሱዳን ቀውስ በሚፈታበት ሁኔታና በቀጣናው ስላለው የሰላምና መረጋጋት ሁኔታ ላይ ተወያይተዋል።ኢትዮጵያ በደቡብ አሜሪካ በኩባና ብራዚል ኤምባሲ የከፈተች ሲሆን በብራዚል የሚገኘው የኢትዮጵያ ኤምባሲ የአርጀንቲናንም አጠቃሎይሰራል። (ኢዜአ)